"A desconsideración da TVG cara ao teatro é absoluta; ou é incultura ou é censura descarada" - Praza Pública\n"A desconsideración da TVG cara ao teatro é absoluta; ou é incultura ou é censura descarada"\nMabel Rivera © AAAG\nA TVG desbota "mellorar" a retransmisión dos premios María Casares e non os emitirá\nO sector do teatro reivindica nos María Casares un futuro cunha liberdade e unha igualdade reais\n“Por primeira vez na historia dos María Casares, os premios non son retransmitidos pola TVG. Levamos anos pedindo mellores condicións para a emisión, desta vez nin sequera se dignaron a recibirnos”. Mabel Rivera, vicepresidenta da Asociación de Actores e Actrices de Galicia (AAAG), criticou con dureza durante a gala a CRTVG, logo das diverxencias que levaron a que a organización decidise que o acto non fose emitido pola televisión pública, á que acusan de non dar resposta ás súas peticións para mellorar a retransmisión e situala “nun horario razoable”. Durante o seu discurso, a actriz ferrolá sinalou tamén a canle por, segundo dixo, “estar cada vez menos á altura da contribución non só do teatro galego, senón de todo o panorama cultural de Galicia”. Falamos con ela horas despois.\nPor que finalmente non se emitiu a gala?\nEsta foi unha decisión que tomamos desde a AAAG, non só como xunta directiva, senón recollendo o sentir da asemblea. Levabamos varios anos valorando esa posibilidade. Porque, en que nos pode repercutir a nós que nolo emitan ás tantas da madrugada? Hai que ter en conta, ademais, que é unha gala de premios e se o fas en diferido xa non ten moito xeito porque todo o mundo sabe, xa cando o vexa, quen recibiu os galardóns. Isto desde o punto de vista do valor informativo...\n"A desconsideración e o desinterese da TVG cara ao teatro é absoluto, o seu interese parece reducido aos seus propios produtos"\nE desde que outro punto de vista...\nEn termos do que é a atención, o coidado e a comunicación do teatro. A desconsideración é absoluta, hai un desinterese polo teatro, por unha actividade que é de primeira categoría a nivel cultural neste país. Exercemos esta profesión, ademais, sempre como dereito a expresarnos na nosa lingua. Que non se considere unha parte esencial do audiovisual deste país é dunha total falta de visión, ademais de incorrer nun incumprimento flagrante da obriga de transmisión de cultura na canle pública. Insistimos moito niso, porque falamos de medios públicos. O interese da canle pública parece reducido aos seus propios produtos, pero nós tamén o somos. Divulgamos cultura, temos un papel variado, incorporamos persoas, diversidade de propostas, pero logo na televisión iso non se recolle en absoluto.\nCales eran as súas reivindicacións para a emisión pola TVG?\nA nosa reivindicación non é caprichosa. É tan ridículo se nos paramos a pensar que tan só reclamamos unha emisión en horario razoable, nin tan sequera esiximos un directo absoluto, pero si polo menos que se fixera nun diferido razoable. Falamos dunha gala que é nunha noite das 365 de todo o ano, que dura 110 minutos, e é imperdoable que non se atenda isto. E ademais non tivemos ocasión de que ninguén da CRTVG se dignase a recibirnos para poder falar destas cuestións. Esta foi a pinga que fixo rebordar o vaso e que nos fixo tomar unha decisión que, en realidade, viña practicamente de que non estaba xa desbotando.\nO director xeral da CRTVG, Alfonso Sánchez Izquierdo, sempre fai referencia ás audiencias e se cadra a da gala non foi moi alta outros anos, claro...\nDebemos partir da base de que a consideración de que o teatro é tamén audiovisual á CRTVG parécelle pintoresca. Para eles, calquera cousa deste tipo cae estrepitosamente en audiencia, pero é que as audiencias indúcense, créanse e hai que traballalas... Tes que ter claro que ese produto forma parte dunha comunicación cultural de obrigado cumprimento. Se a nós nos emiten ás tantas, quen o vai ver? A baixa audiencia queda xustificada polo tratamento que lle dan, pero é que a televisión pública, ademais, non se debe preocupar por eses índices de audiencia. Isto non é Tele 5. Se é baixa en determinado momento, xa subirá. É difícil crear unha expectación moi grande cando non se emite nunca nada, cando non hai publicidade do tema, cando non hai entrevistas con xente vinculada ao ámbito, cando non hai seguimento da actividade teatral e cultural... Isto non é a festa do polbo. Iso si que ten audiencia, pero é un bombardeo constante e repetitivo. Debería haber un equilibrio no trato.\n"As audiencias indúcense, créanse e hai que traballalas... E ter claro que o teatro é un produto que forma parte da comunicación cultural de obrigado cumprimento. Isto non é a festa do polbo"\nSánchez Izquierdo tamén adoita aludir a que programas como Zig Zag ou Diario Cultural xa tratan temas culturais.\nA min, como parte da audiencia dun programa que era unha referencia, como Diario Cultural, xa me desconectaron, conseguiron que me desconectase ao despezalo. Ese é o concepto que teñen da cultura: pedazos aquí e alá. O que precisa a cultura son espazos de referencia. Xa nos manifestamos e protestamos polo que fixeron con ese programa, que é unha maneira de finiquitalo, conseguiron que non esteamos informadas a través da radio pública.\nPero desde a CRTVG lémbrase que, ao incluír pequenos espazos en programas informativos, gáñase audiencia.\nSi que é certo que esa cuantificación é válida, pero independentemente de que gañase auduiencia, iso non xustifica a desaparición dun espazo específico que pasou a ser como un apéndice doutros espazos e non con interese propio, porque o ten de seu. Por exemplo, esta foi a primeira vez que non houbo cuñas e entrevistas sobre os María Casares no Diario Cultural. E moléstame non só como oínte, senón como usuaria e profesional que non puido acceder a eses contidos.\n"Houbo certa presión da TVG para non recoller imaxes directamente e facer a peza informativa a través do Youtube, mesmo pedindo que se lles pasasen audios completos"\nÉ certo que a CRTVG propúxolle á AAAG facer a peza informativa sobre a gala a partir das imaxes de Youtube da retransmisión e que así llelo solicitaron?\nSi, é certo. Estivémoslles avisando e alertando de que non se acreditaran e que o prazo vencía. Deixouse vencer e houbo unha certa presión para non entrar directamente a recoller imaxes, senón facelo a través do Youtube, mesmo pedindo que se lles pasasen audios completos. Algo así como “non estou pero como se estivese”. Dende a institución digo isto, desde a miña posición persoal digo que teñen moito morro. O caso é que, finalmente, si se acreditaron profesionais da TVG e cubriron o acto. Nós estámoslles moi agradecidos aos traballadores dos medios públicos.\nDenuncia o maltrato que sofre o teatro e mesmo o mundo da cultura na CRTVG. A que cre que se debe?\nIsto é algo que nos preguntamos moitas veces. Non hai unha empatía co teatro desde esta CRTVG, hai unha desconsideración e pensan que eles deben emitir contidos audiovisuais e ao teatro non o consideran incluído aí. Paréceme unha falta de cultura. Non se considera que formemos parte do audiovisual e o teatro é audiovisual porque se mira e se escoita, é algo básico. É de entendemento do carácter cultural. E non se ten en conta que a nosa actividade, ademais, ten un valor engadido que é o directo co público. Paréceme dunha incultura total. O fundamental para min é que é unha cuestión de censura previa.\n"A CRTVG non considera que o teatro forme parte do audiovisual, é dunha incultura total"\nA gala dos premios María Casares é un espectáculo teatral, unha función de teatro dentro da cal se entregan premios. Non é outra historia. Normalmente danse elementos críticos co momento social, cultural... Hai un compromiso claro e manifestado en toda a súa extensión respecto de determinados acontecementos, como foi o caso dalgunhas guerras ou da catástrofe do Prestige. Hai determinadas cuestións que non interesan ás persoas ás que se serve a través da canle pública, ás políticas de cada momento. É un intento de acalar as voces críticas. Outra razón non lle atopo. Ou incultura ou censura descarada e calquera das dúas son graves. Lembremos, porque hai que lembralo, que estamos falando da televisión pública.\nRefírese a que hai discursos que non gustan a autoridades políticas...\nAs persoas que reciben o premio de honra fan unha análise de situacións, de como chegaron ata aí, da profesión e fano diante de conselleiros ou responsables de diversas áreas. As persoas ás que se lles encarga o manifesto do Día Mundial de Teatro tamén van dar conta de determinadas realidades como a loita das mulleres pola igualdade, das actrices pola igualdade total, da liberdade de expresión... Todo aquilo que ten que ver coa nosa profesión. Dicir isto igual non é prato de bo gusto para algúns, pero para iso están. Teñen que poñer escoita, prestar atención ao que se lles pide desde as profesións comprometidas e que levamos moitos anos exercendo desde o compromiso coa cultura dun país.\n"A desconsideración da TVG co teatro ou é incultura ou é censura descarada, e calquera das dúas son graves"\nDixo antes que a TVG non era Telecinco. Refírese a que hai contidos propias de canles privadas que non deberían emitirse nunha canle pública?\nHai algúns que non deberían ter cabida. Logo está o concepto do humor: confundir humor con choqueiradas paréceme grave e é unha contradición nos seus propios termos. Hai unha especie de permisividade con cousas que a min si que me ofenden, que ofenden a miña sensibilidade, humor machista, burdo e perralleiro. Que se asuma que a imaxe que se debe dar do país teña que coincidir con estes contidos paréceme absolutamente escandaloso. Son cousas que nos apartan. E non é que sexan cuestións a eliminar, pero non se poden confundir con outras, con outros conceptos de humor intelixente, que eleva o nivel mental das persoas e nos volve cidadáns críticos e con coñecementos. E que nos pon na tesitura de coñecer as cuestións e opinar sobre elas. Que convivan diferentes tipos de humor, si, pero que se insista só nun tipo non me parece normal.\nSánchez Izquierdo, actual máximo responsable da CRTVG foi nomeado en 2009 polo Goberno do PP, que mediante unha reforma legal o mantén no posto por sen límite temporal dende 2015. O consello de administración da CRTVG está na recta final do seu mandato e, coa vixente lei, a súa renovación tamén esixe unha maioría reforzada para a que non abondan os votos dos populares


Implicadas. Unha proposta de Agasallo.eu\nlíngua historia conto música galego sonárbore ensaio rosalía poesía biografía feminismo banda deseñada cancións infantil\nInicio » Catálogo » Implicadas\nRúa Barcelona, nº86 -baixo. 36211 Vigo\nT. 886 111 911\nSomos unha ONG galega apartidaria e aconfesional, fundada en 1998 para contribuír a cambiar o mundo dende o enfoque de xénero e dende Galicia.\nNa filosofía Implicadas defende:\nQue a cooperación ao desenvolvemento comeza cambiando as estruturas de explotación entre o Norte e o Sur e entre homes e mulleres.\nQue o cambio ten que acontecer dende Galicia abrindo vías para que a cidadanía poida participar na presión mundial para o cambio.\nQue non se pode falar de desenvolvemento cando o 50% da poboación vive en situación de discriminación e por iso traballamos para superar primeiro a discriminación que padecemos as mulleres.\nNa acción Implicadas:\nTraballa na sensibilización da cidadanía, nas accións de presión política, na visibilización da situación das mulleres dos países en vías de desenvolvemento.\nAbre portas á participación da cidadanía a través do voluntariado e do apoio a campañas internacionais. Implicadas é a única organización galega que forma parte do Cumio do Microcrédito.\nPon en marcha proxectos de cooperación baseados na igualdade de xénero e na autosuficiencia das comunidades, traballando man a man coas organizacións civís do Sur ata o momento na India e en Etiopía.\nCal é o obxectivo de implicadas?\nO obxectivo principal de Implicadas é conseguir un nivel de desenvolvemento que lles permita ás comunidades a autoxestión dos seus recursos.\nCon este motivo os nosos programas se levan a cabo sempre respondendo ás necesidades reais que a comunidade coa que se vai traballar expón.\nOutro punto fundamental é que en todo momento a comunidade se ten que sentir dona e partícipe do programa non como unha mera receptora pasiva senón como actora principal.\nOs proxectos financiados por Implicadas teñen unha duración de entre tres e seis anos, nos que a comunidade se vai formando ata que xa non necesita o impulso das traballadoras e traballadores da organización local.\nImplicadas basea o seu traballo na procura da igualdade de xénero como base para o desenvolvemento humano perdurable. Implicadas entende a loita contra a pobreza como un exercicio de responsabilidade da cidadanía do Norte e a busca de espazos para que cidadanía do Sur, e en concreto as mulleres, poida tomar decisións sobre as súas vidas. Así, Implicadas entende a pobreza como un problema político e polo tanto traballa na sensibilización e busca da participación da cidadanía galega na incidencia política, algo que promove a través de colaboracións co mundo da cultura, con asociacións feministas e grazas á súa base de voluntariado na que na actualidade traballan preto de 50 persoas.\nPor outra banda, Implicadas busca promover a participación da cidadanía do Sur e en particular das mulleres a través das súas organizacións propias na toma de decisións sobre a súa vida a nivel local e mundial. Ademais, Implicadas promove intercambios de activistas e artistas dos países do Sur e é unha organización baseada no voluntariado, polo que conta cunha única persoa contratada en Galicia.\nProdutos de Implicadas\nREACTIV_ARTE, música de Implicad@s\nAs que rubimos montañas. Poetas etíopes e galegas\nSuadoiro de Implicadas\nCaderno de Implicadas con ilustración de Iván Sende\nCunca Cambia de Papel\nPVP rec. 6,00 €\nA miña luzada iluminaranos a todas


pecadento (feminino: pecadenta) adxectivo1 Que peca. Sodes moi pecadentos e habedes de ir ao inferno. SINÓNIMO pecador2 Mal falado. Non sexas pecadento e deixa de xurar.\nSubstantivo masculino. 1 Acción ou situación que fai a unha persoa indigna... Máis


3993 mensaxes publicadas • Páxina 4 de 200 • 1, 2, 3, 4, 5, 6, 7 ... 200\nRe: Joselu | B\npor raimundo » 15 Feb 2009 18:50\nMoi bo resultado do Celta B ante o Deportivo B, ou como se chame, pero debemos dar grazas e cruzar as máns, máxime cando o nove do Deportivo tivo dúas clarísimas oportunidades que, evidentemente, non se fallan normalmente, unha un cabezazo a bocaxarro e a outra un tiro cruzado só ante Yoel, que por certo, confirmou unha vez máis que un moi bo porteiro.\nE mira que o chaval do Deportivo, o 9, tiña planta, corpo e presencia, pero......o fútbol non é so cuestion de trotar por trotar e de forza pola forza, hai algún pequeniño que manda carallo como xoga, Iniesta, Xavi, Mesi, Bojan....non necesitan moito corpo para selos mellores, o fútbol é intelixencia e calidade.\nAgora ben se un chaval ten corpo unido a calidade e técnica, pois, mellor que mellor.\nPolo demáis, pouca lectura ten máis o partido, somentes aquela de gañarlle o eterno rival por dous a cero.\nO que me da un pouco de pena é o Primeiro Equipo, quixera estar totalmente equivocado,pero non subimos a Primeira División, porque como decimos os galegos de " onde non hai non se pode sacar ".\nO Real Clube Celta de Vigo, é por historia un equipo de Primeira División, non cumprir este obxectivo é pode ser un fracaso.\nAínda hai tempo matemáticamente, pero cada xornada queda menos posibilidades, visto o visto.\nParabén a tódolos xogadores do Celta B e o seu Adestrador, tres puntos ganados con total merecimento ante o eterno rival e un moi bo fútbol desplegado, que cunda o exemplo.\nSelu ben, para os minutos que xoga casi perfecto, non se lle pode pedir máis, hai que ter confianza neste rapaz de só dezaoito anos, cando vai a Selección Española e é titular, coido e supoño que será por algo, e sobran outros comentarios, indudablemente Milla e Karanka saberán o que fan.\nFacer conxeturas onde pode chegar ou non chegar un xuvenil como Selu, con tódolos respectos para tódalas opinións, paréceme que é rizar o rizo, un contratempo, unha lesión, un estacamento.......cántos en tódalas profesións íamos para fenómenos e quedámonos, a vida é a que manda e maila que impón.\nAgora ben, hai que ser xenerosos, hai que axudar, hai que apoiar incondicionalmente aos que empezan e prometen, sexa no fútbol ou en calquera carreira ou traballo, nesto os que queremos o Celtiña como somos xentes de ben e ben nacidos ,estaremos tamén de acordo.\nÁnimo aos chavales que prometen en calquera circunstancia e faceta da vida.\nÁnimo aos celtiñas de corazón e aos que sudan a nosa camiseta.\npor Canteirán » 15 Feb 2009 18:59\nRaimundo: ¿non deberías colocar esta resposta no fío do partido Celta-Deportivo?\npor raimundo » 17 Feb 2009 21:29\nSon un afeccionado que me gusta moito o fútbol en estado puro, sobre todo o fútbol que xogan os chavales, normalmente leo diariamente o Marca e o Sport e cando podo o As, estudiei en Madrid e ía o Bernabeu cando mo permitía a miña economía, lembro que me costaba a entrada 150 pts., naturalmente tiña que colocarme nas derradeiras filas dese impresionante anfiteatro, qué pequechiños se vían os xogadores, posteriormente tiven a honra de coñecer por profesión a algúns dos grandes xogadores do Real Madrid, evidentemente non podo dar nomes.\nCrecin con aquelo de que " hai que roelo ", Azcueta, Batalla, Cholo, Neme, Odriozola................para que seguir, qué pronto nos facemos mallores.\nJoder, amigo, por qué non saen novos Marcelinos, Amancios, Luís Suárez...falando dalgunho dos mellores, anque todos sabemos que estos serán irrepetible.\nTeño, nestes intres, por circunstancias especiais que non veñen ao caso, un grande amor o Real Clube Celta de Vigo, quero un Celta orgulloso da súa historia, respectuoso cos grandes xogadores que defenderon as súas cores, ese Celta grande e señor , Celta de Primeira División, un Celta galeguizado, un Celta preñado de xogadores da canteira.............elo coido que coma tí e moitos outros, e con elo creo que non ofendemos a ninguén.\nTemos que apoiar incondiconalmente os xogadores que crecen correndo detrás dun balón na Madroa, ese é o Celta Real, se lles damos oprtunidades serán tan bos e incluso mellores coma calquera outro, e por ahí paso o futuro de Real Clube Celta de Vigo, penso que non hai outro camiño. Evidentemente son un pesado, exténdome sempre moito, pido disculpas.Agún día coñeceremonos e tomaremos unha cerveza.\npor Canteirán » 18 Feb 2009 15:07\nCando queiras tomamos esa cervexa, será un pracer.\npor raimundo » 23 Feb 2009 12:18\nMoi ben o Xuvenil A, moi ben o Celta B, todo o que non sexa perder é sumar, pero claro son dous equipos que teñen feitura, gañas e sobre todo calidade.\nTal vez o camiño sexa subir un escalón, é dicir, o Celta B o completo para Segunda A, e o Xuvenil para Segunda B..........., o Primeiro Equipo, unha vergoña outro ano máis.\nNon se pode montar un equipo a base de retales, un xogador de aquí, outro de alá e outro de acolá, xogadores que me da a impresión que non queren noutros lados, todo sexa dito, e así pasa o que pasa.....sen esquema, sen ritmo, sen calidade, sen amor o Clube, sen profesionalidade, nada de nada. Unha pena e o tema doe de carallo, e coidado de que non baixen o Celta de categoría, sería o que nos faltase.\nAdemáis, se hai que perder e baixar ........mellor é facelo cos nosos, cos xogadores da casa, cobran moitísimo menos, e ahí está parte da solución a débeda, non despedindo administrativos mileuristas, os que cobran seica son outros.\nXente da casa xa. Hai xogadores e adestradores buenísimos na casa.\nO Real Clube celta de Vigo é un Equipo de Primeira División. Necesita xente tamén de primeira en tódolos sentidos.\nÁnimo Celta e ánimo Presidente, os cambios a veces son imprescindibles e irremediables.\npor raimundo » 02 Mar 2009 09:04\nPouca cousa se veu o domingo en Barreiro, qué pena, para non ver nin siquera o Seleccionador Nacional Sub-19, Luis Milla, pudo ver a Joselu, os estamentos do Celta sabían que viña a ver o xuvenil expresamente dende Madrid.\nE viña a ver o único internacional que agora ten o Celta de Vigo en tódalas súas categorías, e ao rapaz danlle como ven sendo habitual os últimos dez minutos de xogo, calquera persoa medianamente intelixente ten que pensar que é claro que o Celta non lle interesa promocionar aos rapaces da canteira. Non é normal. Simplemente esto é a constatación dun feito e\npara calquera afeccionado é algo impensable e incomprensible.\nHome ninguén pide que o chaval xogue todo o partido, pero vinte minutos dáselle a calquera, máxime a un canteirán que romete, qué pena, somente me queda animar a Joselu, ánimo chaval, tes unha grande categoría en tódolos sentidos, sigue traballando, que non hai mal que cen anos dure.\nHai moita xente que te sigue e que cree en tí.\nÁnimo, traballo e humildade, as de ter a túa oportunidad igualmente. O fútbol ten estas cousas.\npor Matt Le Tissier » 02 Mar 2009 14:20\nraimundo escribiu: Pouca cousa se veu o domingo en Barreiro, qué pena, para non ver nin siquera o Seleccionador Nacional Sub-19, Luis Milla, pudo ver a Joselu, os estamentos do Celta sabían que viña a ver o xuvenil expresamente dende Madrid.\nComprendo o teu punto de vista, pero tamen penso que hai que ter paciencia cos xogadores novos. Pouco a pouco. Por exemplo Iniesta no Barça foi collendo minutos pouco a pouco. Non hai que queimar os xogadores e meterlles presion. Coido que o ano que ven xa sera titular no celta b.\npor raimundo » 02 Mar 2009 23:36\nHola Matt le Tissier:\nSíntome moi honrado de que os meus comentarios, coido que sempre positivos, polo menos esa é a miña intención, se lean ,se me respondan e incluso se me critiquen, para eso son os foros, PARA INTERCAMBIAR IDEAS E OPINIÓN CONSTRUCTIVAS.\nAhora ben se todo un Señor Seleccionador Nacional, Luis Milla, ven a ver a un chaval do Celta de Vigo expresamente dende Madrid, chámese Pepito dos Palotes, Ramonciño das Peneiras, ou Joselu...............e se a ese rapaz non se lle regalan vinte minutos, nono comprende ninguén, e cando digo que nono comprende ninguén e que nono camprende ninguén e punto.\nDebemos, coido ser lóxicos e serios, qué presións pode ter un chaval que xa xugou en case todos os campos de España e parte do extranxeiro, amiho, a presión terana os que están xogando nestes intres e non funciona a cousa, non meten goles por exemplo, ou a defensa é unha coladera , ou non ?, Ninguén pide a titularidade para Joselu nin para ningún outro, para eso están os adestradores, os filiais están para formar e para promocionar xogadores fundamentalmente, agora amigo Matt le Tissier, un cuarto de hora, vinte ou vintecinco minutiños regálanselle a calquera, máxime e nono digo eu só,cando na actualidade o único chaval que vai a "roxa" de tódalas categorías do Celta, é ese rapaz do que estamos falando, e o veñen ver expresamente, hai que defender os valores que xurden, sexan quen sexan e chámense como se chamen. Ahora ben, amigo, falar de Iniesta e do Barcelona e outra cousa, o Barcelona é o Barcelona, o Celta é o Celta, a Masía é a Masía.... e paciencia toda a do mundo. Nadie está obrigado a nada. Todos debemos arrimar o lombo, ánimo e o Celta para diante, aínda que perda.Gracias por discursear, sempre é positivo.\nNada máis, encantado e agradecido por leerme.\npor Matt Le Tissier » 03 Mar 2009 12:04\nGracias a ti Raimundo por comentar cousas que outros non podemos ver por non atoparnos en Vigo. Estou de acordo contigo en que quizais Joselu tivera que xogar moitos mais minutos o vir dende Madrid o seleccionador a velo, pero bueno a seleccion nestas categorias, a lo menos, para min non deixa de ser algo anecdotico. Hai que mimar a xente nova pero tampouco que se lle suban as cousas a cabeza. Ogalla vexamos a Joselu debutando co primeiro tempo e chegando a ser un xogador importante. Coido que ese e o desexo de todos. Unha aperta.\npor raimundo » 03 Mar 2009 13:45\nMoi ben amigo Matt le Tissier, se todos queremos o mesmo, que os rapaces da canteira teñan a súa oportunidade, que desfruten xogando o fútbol, sen queimalos por suposto, sen que o crean e se lle suba a chulería a cabeza, humildade e sacrificio.\nPero tamén hai que ter algún detalle puntual cos xogadores, animalos, motivalos....uns vinte minutiños de vez en cando.........o que todos sabemos.\nE totalente de acordo, non hai que facer dramas e crear problemas, todo o contrario, un xogador tamen crece nos contratempos, nas lexións, no banquillo.....é o fútbol.\nÁnimos para o novo entrenador do Celta, que teña xorte, se a el lle vai ben, irános tamén a tódolos celtiñas de corazón.\npor Céltico no exilio » 04 Mar 2009 01:08\nraimundo escribiu: Moi ben amigo Matt le Tissier, se todos queremos o mesmo, que os rapaces da canteira teñan a súa oportunidade, que desfruten xogando o fútbol, sen queimalos por suposto, sen que o crean e se lle suba a chulería a cabeza, humildade e sacrificio.\nRaimundo, felicidades polas tuas mensaxes, léndote un decátase do amor que sentes polo futbol base, no que hai que dicir que non se respira o ambiente viciado que moitas veces se ve no "profesional".\npor Manu Moral » 04 Mar 2009 18:15\nJoselu ha sido nuevamente convocado por el seleccionador sub 19 para unos entrenamientos del 9 al 11 de marzo.Enhorabuena\npor raimundo » 04 Mar 2009 22:08\nMoi ben por Joselu, para un rapaz de 18 anos sempre é gratificante que o convoquen, unha vez máis, a participar con outros vintecatro rapaces de toda España nun adestramento da Selección Española Sub-19.\nÉ importante para el, para a súa familia, para o seu pobo, para os compañeiros do Celta B, e para toda gran familia celtiña, dicen os entendidos que o filial ten que ser o escaparate ou o exemplo de cómo se fan os cousas na canteira,ter unha boa canteira propia e que a valoren dicen os entendidos que é fundamental para calquera equipo.\nUn rapaz con 18 anos, necesita ser valorado, necesita rítmo de competición para crecer como futbolista, sería unha lástima que a traxectoria de Joselu, se vise parada ou truncada por falla de oportunidades, e salvando as distancias, por suposto, estas última frases non son miñas, son de Lluís Masco referíndose a Bojan e que eu aplico a Joselu, aparecen no Sport de hoxe, 4/3/2009, na última páxina.\nOllo, enténdaseme, non hai intención de comparación fútbolística entre Bojan e Joselu, simplemente que coincido que os rapaces que sobresaen en algo, hai que potencialos, pouco a pouco, con prudencia, de acordo, sen tolear, pero hai que ir sacando xente, hai que ir abrindo camiños decididamente.\nNoraboa as categorías inferiores do Celta na persoa de Joselu.\npor Desi » 08 Mar 2009 13:27\npor raimundo » 09 Mar 2009 10:04\nTodo o ánimo para Eusebio e o Celta, non podemos baixar, sería unha catástrofe.\nFenomenal o primeiro tempo do Celta, que nos ilusionou incluso.\nE por suposto, moi ben o Celta B.\npor raimundo » 17 Mar 2009 08:24\nAnimo Desi,moito ánimo, a vida é moi fermosa aos 16 anos, tes que dar moitísima guerra futbolísticamente falando, e animar aos teus amigos do celtiña, Joselu, Lede, Pedro, etc.etc.etc., estamos contigo moitos, anquenos coñezamos só por referencias, te queremos.\npor raimundo » 21 Mar 2009 21:44\nMoi ben chaval, fenomenal Joselu, dicimos os galegos " chegar e bicar o santo ", seica marcaches un gol moi guapo, merecíalo, danche poucos minutos, pero non importa, no tempo que levas no Celta B fóronche catro ao largeiro, sofriches algunha xogada dubidosa....., pero por fin en Barakaldo entrou o balón, noraboa por tí, supoño como te sintes de ben, a ninguén se lle escapa que é moi importante para un dianteiro que o balón entre,podes sentirte moi seguro e con moito ánimo do que estás a facer no Celta B, con tan pouco tempo de xogo non se pode pedir moito máis a un chaval que empeza.\nSigue así , hai moita xente de ben e do fútbol pendiente de tí. Adiante, " ti podes ".\nFelicidades Celta B, a todos, unha goleada fóra da casa, non é normal. Parabéns.\npor Matt Le Tissier » 21 Mar 2009 22:38\nMoi ben Joselu. Espero que seña o primeiro de moitos.\npor Desi » 22 Mar 2009 00:18\nGrande Joseluuu & Sobre todo grande CELTIÑA b!!!!\npor vio » 23 Mar 2009 11:59\nal subirlo al celta b no puede jugar con el division de honor la copa ni la liguila esa de los campeones de liga ?


Triángulo de Amor Bizarro presentará o seu disco dende a casa – Balea\nO concerto será o sábado dezaseis de maio dende a 13:00\nA banda boirense Triángulo de Amor Bizarro presenta, da man de SON Estrella Galicia, o primeiro concerto de presentación dun disco dende a casa. Literalmente, o directo será dende o domicilio dos compoñentes da banda.\nO evento celebrarase o vindeiro sábado 16 de maio a partir das 13:00 cando se poderá gozar nas plataformas dixiais de SON Estrela Galicia en exclusiva e por primeira vez en directo, dos temas do álbum que a banda lanzou o 20 de marzo, unha semana despois de que comezase o confinamento.\nTemas como Vigilantes en el espejo, ASMR para ti ou No Eres Tú soarán máis vivos que nunca á vez que se entrelazan con algúns éxitos anteriores da banda galega. Ademais, tanto a instrumentación como os arranxos serán diferentes aos do disco.


Manuel Baltar visita o viveiro de empresas da Cámara de Comercio de Ourense - Deputación Provincial de Ourense\nManuel Baltar visita o viveiro de empresas da Cámara de Comercio de Ourense\nOurense, 27 de marzo de 2017.- O presidente da Deputación de Ourense, Manuel Baltar, visitou hoxe o viveiro de empresas da Cámara de Comercio de Ourense, situado no Parque Tecnolóxico de Galicia. Na súa visita, o presidente do goberno provincial estivo acompañado polo presidente da entidade cameral, Juan Carlos Parada e os membros do Comité Executivo da Cámara, percorrido no que visitaron algunhas das empresas ubicadas no edificio. Baltar destacou as liñas de colaboración que mantén a Deputación de Ourense coa Cámara de Comercio, relacionadas cos ámbitos da internacionalización, a promoción de Ourense e a cooperación para explorar canles de negocio e competitividade, froito do cal a institución provincial achegará este ano un total de 100.000 euros para potenciar as "antenas" do Barco e Verín e o viveiro de empresas da Cámara.\nTamén se referiu o presidente provincial á colaboración coa Fundación Incyde, e ao programa de apoio ao emprego xove, que a Deputación desenvolve coa Escola de Organización Industrial, unha iniciativa que ten como obxectivo a formación de xóvenes no sector tecnolóxico, un dos ámbitos máis demandados polas empresas ourensás. Este programa, que é unha das medidas incluídas no Plan de Mandato "Ourense 15-19" da Deputación, beneficiará a máis de 450 mozos desempregados de entre 16 e 30 anos, e conta cun orzamento de 1,2 millóns de euros, dos que a Deputación de Ourense achega o 8 % e o resto é financiado polo Fondo Social Europeo dentro do Programa de Garantía Xuvenil e o Ministerio de Industria, Enerxía e Turismo a través da EOI.\nManuel Baltar lembrou o que xa apuntara no Debate sobre o Estado da Provincia no sentido de "reforzar a alianza entre a Deputación, os empresarios e o ámbito do emprendemento na provincia de Ourense, que tan ben personaliza e encarna a Cámara de Comercio", e remarcou que o goberno provincial seguirá potenciando esa relación coa entidade cameral e co seu viveiro de empresas, "situado no centro tecnolóxico máis importante do noroeste peninsular, que amosa un peso importante de Ourense nos ámbitos da tecnoloxía, o emprendemento e o coñecemento".\nNa actualidade, case a metade dos niños de empresa cos que conta o viveiro atópanse ocupados por emprendedores "que desenvolven na súa maioría proxectos do ámbito tecnolóxico", segundo afirmou Juan Carlos Parada. Estas instalacións da Cámara de Comercio no Parque Tecnolóxico foron inauguradas no ano 2004, e contan con 16 niños, cun espazo de entre 16 e 20 metros cadrados, e zonas comúns como salas de formación e usos múltiples e salón de actos. O tempo de estadía nos niños é de 12 meses, prorrogables por un ano ata un prazo máximo de cinco anualidades.


Contacontos de "Pedro y los igualenses"\nContacontos: "Pedro e os igualenses" on PhotoPeach\nno CEIP Nicolás Gutiérrez Campo - "As Solanas" de A Guarda.\nPublicado por Xabier C. R. en 7:44 No hay comentarios:\nXa está dispoñible en moitas librarías o libro "Pedro y los igualenses" ilustrado por Núria Fortuny. Un libro para concienciar a nenas e nenos da importancia da diversidade e a necesidade de respectar ás demais persoas.\nPublicado por Xabier C. R. en 2:21 1 comentario:\nUn LIM para traballar ou repasar contidos de Música de 1º de Primaria\nPublicado por Xabier C. R. en 1:37 No hay comentarios:\nEtiquetas: LIM, primaria, primeiro\n¿Qué es lo más importante para tocar bien un instrumento? Tu a...\nPosted by Antena 3 on Martes, 2 de Febreiro de 2016\nPublicado por Xabier C. R. en 1:42 No hay comentarios:\nImos a traballar sobre as fortalezas do Baixo Miño. Crearemos un mapa situando nel as fortalezas existentes. Velaí o enlace para traballar:\nPublicado por Xabier C. R. en 8:50 No hay comentarios:\nLIM de repaso de 1º de Primaria\nUn LIM con diversas actividades de repaso de música de 1º de primaria.\nPublicado por Xabier C. R. en 2:34 No hay comentarios:\nUnha liña do tempo desde o Barroco ata o século XX na que situamos a 5 grandes compositores:\nPublicado por Xabier C. R. en 2:43 No hay comentarios:\nEtiquetas: compositores, historia_musica, música, primaria, sexto


As cifras da Covid na Coruña son xa iguais ás do 25 de marzo, en plena pandemia | Noticias | E-distrito\nGalicia suma tres mortes por coronavirus en pouco máis dunha semana.\nA Xunta prohibirá fumar ao camiñar pola rúa ou en terrazas se non hai distancia de seguridade\nConforme avanzan as semanas, vai quedando claro que a situación epidemiolóxica de Galicia, lonxe de estabilizarse, segue empeorando. Logo dunhas semanas nas que a alarma estivo centrada no foco de Mariña, agora é a área sanitaria de A Coruña e Cee a que máis preocupa. Segundo destaca a Consellería de Sanidade, ata este mércores Galicia conta con 827 casos activos, dos cales máis da metade -463- foron rexistrados na área da Coruña e Cee.\nUns casos que sitúan a Coruña en datos semellantes aos do 25 de marzo, cando Galicia estaba en plena pandemia e confinada.\nA evolución da pandemia dende os primeiros rexistros do mes de marzo sofre dous puntos de inflexión cruciais. O primeiro é o cambio do método de conteo, que fai diminuír substantivamente o número de casos a partir de abril. Por outro lado, o desconfinamento brindado pola fin do estado de alarma deu pé, coa chegada do verán, a unhas semanas de calma que, cando menos na área da Coruña, parecen ter chegado á súa fin.\nTres mortes en pouco máis dunha semana\nA morte dun home de 90 anos de idade con COVID-19 na área sanitaria de Ourense eleva a 623 os falecidos en Galicia con este coronavirus e supón o cuarto na última semana.\nSegundo informou a área Sanitaria de Ourense, o nonaxenario ingresou o pasado xoves 30 de xullo no Hospital Universitario de Ourense con diagnóstico COVID-19 pero con varias patoloxías previas asociadas.\nEste home falecido era, ademais, o marido da muller de 91 anos de idade tamén falecida con COVID o pasado 8 de agosto no marco do brote detectado cunha decena de casos na localidade ourensá de Vilar de Barrio.\nAs mesmas fontes puntualizaron que quedan oito casos activos do brote de Vilar de Barrio, que corresponden a pacientes en situación de illamento nos seus domicilios controlados e monitorados "en todo momento" pola Consellería de Sanidade "e con seguimento dos profesionais sanitarios do centro de saúde".\nA área Sanitaria de Ourense, Verín e O Barco de Valdeorras transmitiu as súas condolencias aos familiares deste home falecido.\nA Xunta prohibirá fumar ao camiñar pola rúa ou en terrazas se non hai distancia de seguridade.\nO comité clínico de expertos en materia de prevención da COVID-19 abordou na súa reunión deste mércores a posibilidade de prohibir fumar mentres se camiña pola rúa ou se está en espazos públicos permitidos --como terrazas-- se non se garante a distancia de seguridade. Así o explicou, durante unha rolda de prensa posterior ao encontro, o presidente da Xunta, Alberto Nuñez Feijóo, que detallou que os expertos consideran o fume do tabaco "un factor de difusión" do virus.\n"Os membros do comité coinciden en que fumar sen limitación nunha terraza con persoas próximas ou en zonas sen distancia é un risco alto de infección", dixo Núñez Feijóo, que aposta por "prohibir fumar nas rúas ou en lugares públicos nos que a distancia non é posible", así como "cando se estea en tránsito ou en movemento".\nPor iso, na orde que se publicará no Diario Oficial de Galicia na tarde deste mércores, avanzou o presidente, incluirase unha medida deste tipo, que se concretará tras as consultas pertinentes e que afectará a toda Galicia a partir da medianoite. "O lóxico é non poder fumar", finalizou Núñez Feijóo.\nDo mesmo xeito, na orde do DOG tamén se precisará se, finalmente, se amplía a máis concellos a orde de peche do lecer nocturno, que, actualmente, afecta a nove municipios da comarca da Coruña: A Coruña cidade, Arteixo, Culleredo, Oleiros, Cambre, Sada, Carral, Abegondo e Bergondo.\nDerivado de GConfidencial


Funda protectora de fob protector para coche de silicona\nDescrición:Funda para tacos de cabeza de silicona,Cuberta protectora de teclado para coche de silicona,Funda protectora de tecla de silicona\nHome > Produtos > Cuberta da chave do coche de silicona > Funda protectora de fob protector para coche de silicona\nModelo núm.: VW1207\nBeautiful Earth Co.Ltd céntrase na produción de tapas de coche de silicona duradeiras magnéticas e de moda durante 7 anos. Moitos anos de experiencia na produción que nos fan ter excelentes procesos de fabricación. O deseño exquisito da VW S ilicon Key Cover , unha estricta calidade de produto e un perfecto servizo de venda será unha garantía para vostede.\nCada chave do coche de silicona ten seguintes funcións:\n2. A tapa da tecla remota de silicona encaixa perfectamente coa tecla do seu coche VW GTI 3 .\n3. Podemos facer calquera cor pantone do soporte da chave do coche de silicona como queira.\n5. Intervalo de temperatura: -40ºC a 220ºC.\n6. caso de chave de silicona remoto ten as características de inofensivo, ambiente agradable, resistencia á calor, duradeiro, impermeable, a proba de po.\nSoporte para chaves de coche de silicona para VW GTI hai ningún dano e ambiental friendly.When soster un deseño bonito casos clave de tapas de goma para VW GTI na súa man, el séntese suave, suave e light.You vai adorar cuberta chave do coche silicona VW GTI cando o teñas.\nQuere botóns de auto 3 po - tapa tecla coche xel de silicona proba cando o teñas. Calquera cor pantone podería ser aceptable\nFunda de chave de silicona intelixente Hyundai Contactar agora\nFunda para tacos de cabeza de silicona Cuberta protectora de teclado para coche de silicona Funda protectora de tecla de silicona Funda barata de coche de silicona Funda para soporte de chaves de silicona Funda para chaves de coche Honda de silicona Funda para chaves de coche de silicona Kia Funda para chaves de coche Fiat de silicona


Axudas para prevención de incendios en comunidades de montes e Sofor - Campo Galego\nInicio / Axudas / Axudas para prevención de incendios en comunidades de montes e Sofor\nDevasa nun monte. / Arquivo.\nEnlace axuda: https://www.xunta.gal/dog/Publicados/2019/20190122/AnuncioG0426-211218-0008_gl.html\nPrazo: Ata 22/02/2019\nA Consellería do Medio Rural vén de convocar as axudas para prevención de lumes, dirixidas a comunidades de montes veciñais e a sociedades de fomento forestal (Sofor). As axudas oriéntanse a dúas liñas, unha de rozas de mato e outra de construción de puntos de auga. As subvencións, financiadas nun 75% por fondos europeos, serán de 4,5 millóns de euros no 2019.\nA liña de roza de mato financiará o control selectivo do combustible en devasas, faixas auxiliares de pistas e rexenerados naturais. Para puntos de auga, apoiarase a creación de puntos cun mínimo de 30 metros cúbicos de auga e un máximo de 110 metros cúbicos.\nPara facer a solicitude, a superficie forestal mínima por expediente en montes veciñais será de 100 hectáreas, en tanto en Sofor ou comunidades de montes en zonas de especial protección dos valores naturais, o territorio mínimo será de 50 hectáreas. Para presentar a petición, as comunidades solicitantes poderán concurrir en agrupación sempre que estean no mesmo concello ou en concellos limítrofes.\nNon se poderán solicitar axudas para zonas incluídas en hábitats prioritarias ou con restos patrimoniais que formen parte do Rexistro de Bens de Interese Cultural de Galicia.\nO prazo de solicitude é dun mes, a contar desde mañá mércores 23 de xaneiro. A Administración ten un prazo de 5 meses para resolver as solicitudes, en tanto o beneficiario, unha vez recibida a resolución aprobatoria, terá un prazo de catro meses para executar os traballos, rematando en calquera caso o prazo máximo o 31 de outubro do 2019.


Os impulsores de Granxafamiliar.com dan un paso máis co Museo Virtual de Rutas Etnográficas de Galicia\nO Grupo de Investigación Gist-Idega da USC e a Asociación para o Desenvolvemento da Agricultura Familiar (ADAF), co profesor Carlos Ferrás Sexto á cabeza, desenvolven dende hai varios anos o proxecto Granxafamiliar.com, un sistema de comercialización de produtos agrarios de orixe familiar, no marco dos plans galego e nacional de I+D+i.\nO proxecto baséase na cooperación entre diversas entidades cuns obxectivos comúns dirixidos a impulsar o desenvolvemento social, económico e cultural no medio rural galego a través dunha comunidade virtual que impulse as transaccións comerciais sen intermediarios entre as familias produtoras e os potenciais compradores urbanos. Ademais de ADAF e a USC colaboran na iniciativa os Concello de Brión, Lalín e Antas do Ulla, Cáritas e Caixa Galicia.\nAgora, todos eles queren dar un paso máis co Museo Virtual de Rutas Etnográficas de Galicia (que se aloxará no web www.galiciaauténtica.org) que recollerá en formato multimedia aqueles aspectos da cultura, paisaxe, estilos de vida, costumes e tradicións, gastronomía, arqueoloxía ou patrimonio que permiten obter unha auténtica visión “alternativa” da xeografía cultural de Galicia.\nPara definir os contidos do proxecto multimedia este sábado 7 reuniranse no Concello de Lalín técnicos e investigadores do Gist-Idega ademais de trinta familias produtoras de diversos lugares de Galicia participantes en Granxafamiliar.com. A xuntanza será ás 16:00 horas en Casa Pájaro, na parroquia lalinense de Filgueira.\nUn equipo de catro técnicos está percorrendo a xeografía das diferentes comarcas galegas capturando en vídeo, fotografía e son dixital pequenos trazos a modo de “flashes” da vida diaria que os galegos e galegas desenvolven en aldeas, pobos, camiños, portos, montañas, parroquias e cidades galegas.\nEste arquivo multimedia dixital está sendo xeo-referenciado a partir de ‘Google Maps’ e difundido en redes socias con canais propios en ‘Youtube’ e ‘Facebook’. Deste xeito preséntase unha Galicia Auténtica, descoñecida, con todos os aspectos positivos e negativos que nos caracterizan como pobo orixinal e diferente no contexto español e europeo.\nDende ADAF e a USC búscase chamar a atención, impulsar a reflexión interna na sociedade galega e incentivar a “mirada dos outros” sobre a nosa idiosincrasia e referentes etnográficos. Todo isto a partir dunha estratexia de marketing territorial en liña “que nos permita definir produtos galegos con imaxe de marca diferenciada e capaces de competir no mercado internacional do ocio, do turismo activo e dos produtos agrarios naturais e ecolóxicos”, explica Carlos Ferrás.


Marea propón como Viguesas Distinguidas ás traballadoras de Axuda no Fogar - VigoÉ\n"Teñen un obxectivo clave na nosa sociedade, pois restablecen a autonomía das persoas e evitan situacións de desarraigo", sinala Oriana Méndez, concelleira da Marea de Vigo\nO grupo municipal da Marea de Vigo propuxo este xoves como premio Vigués Distinguido ás traballadoras do Servizo de Axuda no Fogar deo Concello de Vigo. «Como servizo esencial recoñecido pola Xunta de Galicia e de titularidade municipal, ten un obxectivo clave na nosa sociedade, pois restablece a autonomía das persoas e evita situacións de desarraigo», sinala Oriana Méndez, concelleira da Marea de Vigo.\n«Adquiriu un valor incalculable na loita que aínda estamos librando contra a pandemia, agora, máis ca nunca, é fundamental, tamén en Vigo, deseñar políticas públicas que blinden os coidados. E, nesa tarefa, a voz das traballadoras do Servizo de Axuda no Fogar debe ser escoitada», explica a concelleira.\nApunta tamén Oriana Méndez que «elas, porque son en maioría absoluta de mulleres representan o eslabón máis feble dos servizos sociosanitarios, mais esta condición de vulnerabilidade pode mudar se as Administracións Públicas e os seus gobernos teñen a vontade política de levar adiante cambios necesarios de cara ao recoñecemento de dereitos das traballadoras e á excelencia do servizo, que debe chegar a moitos máis vigueses e viguesas».\nSegundo sinala a edil, a crise sanitaria «puxo sobre a mesa de xeito descarnado a necesidade de protexer o público, de crear institucións e sociedades capaces de coidar ao conxunto da cidadanía, comezando polos servizos máis próximos e directos, os servizos municipais».\nMarea de Vigo defende que o Concello de Vigo impulse o deseño dun sistema de coidados construído dende o público e propoñen, ademais, o recoñecemento de Viguesas Distinguidas para o conxunto de traballadoras do Servizo de Axuda no Fogar de Vigo.\nO grupo municipal insistirá en que o Concello de Vigo avance na xestión pública directa dos servizos sociais, remunicipalizando os servizos ao dia de hoxe concesionados como é o caso do Servizo de Axuda no Fogar.\nTags: Marea de VigoSAFServizo de Axuda no FogarVigueses Distinguidos


Redacción | viernes, 22 de abril de 2016, 17:48\nARCHIVADO EN | Corcoesto Minería Ecologistas SGHN\nDías despois de que saíran á luz as graves acusacións da mineira de Corcoesto, adiantadas por Galiciapress, a Sociedade Galega de Historia Natural anuncia que presentará documentos ante o Tribunal Superior de Xustiza de Galicia que demostran fallas da declaración ambiental que no seu momento avalou a mina. Falamos co presidente da SGHN, o biólogo Serafín González, que nos explica qué pretenden conseguir sacando estes documentos neste preciso momento.\nGustaríame comezar pedíndolle unha valoración das acusacións da mineira que sacamos á luz esta semana, falando de presións, insinuando peticións de soborno, vaivéns administrativos…\nBueno, vaivéns administrativos está claro que houbo porque pasou de apoiarse o proxecto a paralizalo. Houbo un vaivén. Nós pensamos que foi a gran presión en contra do proxecto o que provocou que a administración cambiara de criterio, nós pensamos que foi por ahí. Despois, as acusacións da empresa poden ser certas… ou poden ser completamente falsas. Pode ser simplemente unha parte da súa estratexia. A empresa tivo un caramelo na boca, para ela, e ao final llo quitaron. Entón, tanto pode ser certo como pode ser unha pataleta.\nPorén, no único que parecen coincidir a mineira e a Xunta é en que o motivo esgrimido para paralizar o proxecto é a falta de solvencia e non a presión social.\nEles non o recoñeceron no seu momento e probablemente non o recoñezan nunca. Aparte desa insolvencia económica que parece que sí que a había, houbo o feito incontestable desa enorme presión social. Nós sempre o pensamos, pero non o recoñecen. Din que é sobre todo polo tema económico… Vale, de acordo. Escribiron dereito con renglóns torcidos.\nFalades de renglóns torcidos, ademais, porque aparte do que poida decir a empresa vós detectades erros na avaliación ambiental. De feito, decides que ides entregar documentos que o demostran.\nEles o que están a falar é dun correo electrónico no que o máximo dirixente da empresa insinúa, sen realmente acabar de acusar, que en moitas ocasións se tratou dun soborno. Nós sen embargo o que imos amosar é que a tramitación ambiental non se fixo ben a sabendas. Xa sospeitábamos dende hai tempo, que esa tramitación express da avaliación ambiental era algo sorprendente. E logo vimos que houbo cousas que non se fixeron ben, e todo apunta a que non é que non se fixeran ben por un erro. Non se fixeron ben porque se quixeron facer así.\n¿Por qué decidides agora entregar esta documentación? ¿Cal é o obxectivo?\nNós esta información tardamos dous anos en conseguila, hai un ano que a temos. O que pasa é que naquel momento o proxecto estaba parado e a empresa falaba de que ía reclamar pero de momento non fixera nada. E agora a empresa o que pretende é un ataque frontal reclamando unhas indemnizacións que a fin de conta teriamos que pagar todos os cidadáns galegos, e incluso podería reclamar a recuperación deses dereitos que tiña e volver a continuar co proxecto. Entendemos que é un momento oportuno para demostrar que esa declaración ambiental da que tanto se gaban eles tampouco estivo ben feita. Os proxectos mineiros deste tipo, en realidade todos os proxectos que son prexudiciais ambientalmente, teñen a costume de reaparecer. Sospeitábamos que o problema de Corcoesto podía reaparecer, por iso o tiñamos gardado. E agora reaparece en vista desta reclamación da empresa, así que nós tamén falamos.\nAparte de Corcoesto, parece que últimamente aparecen outros proxectos mineiros auríferos que afectarían a Zas, Santa Comba… ¿Qué pensades deste tema?\nVan a seguir aparecendo proxectos dese tipo mentres o prezo do ouro ou doutros metáis estratéxicos siga incentivando esa búsqueda de xacemento rendible. O proxecto de Corcoesto era o primeiro e o máis grande e o que se demostrou con claridade é que non se poden facer as cousas de calquera xeito, eso debérono de aprender os responsables de Corcoesto e todos os responsables de proxectos semellantes. Se as cousas non se fan ben van atopar enfrente unha oposición cidadá e dos movementos de defensa ambiental. Sobre outros proxectos, haberá que miralo. De momento o de Zas, Santa Comba etc. son solicitudes de exploración, de momento non hai ningún proxecto enriba da mesa. Cando o haxa, cando se nos consulte e se plantexe analizaremos a información e diremos o que consideremos necesario para salvagardar o patrimonio natural dos galegos.\n¿Considerades en todo caso que o exemplo de Corcoesto serviu para concienciar á cidadanía dos perigos que pode traer consigo este tipo de actividade extractiva?\nEu penso que serviu, porque hai que ter en conta unha diferencia moi importante que eu sempre salientei dende entón. En Galicia todas as grandes manifestacións e mobilizacións por temas ambientais foron despois da desfeita. Pasou cos vertidos na fosa atlántica, o derrame do Prestige, as grandes vagas de lumes... Sempre foi 'despois de'. O caso de Corcoesto foi o primeiro que foi antes de que sucedera. Paréceme un cambio moi importante. Sei que non foi só por motivos ambientais, senón por motivos sanitarios, perda de postos de traballo… Pero é a primeira vez que se fixo antes de que a desfeita sucedera e eu penso que esa é unha mensaxe importante que debemos aprender tanto os galegos como os que pretendan levar a cabo proxectos como Corcoesto.\nAmigos da Terra levará as súas dúbidas sobre Corcoesto á Físcalía\nAbanca finaliza su ronda de visitas a hospitales del Sergas para reconocer el trabajo de profesionales


O Ministerio actualiza a regulación dos productos zoosanitarios para diagnóstico e reprodución - Campo Galego\nInicio / Carne / O Ministerio actualiza a regulación dos productos zoosanitarios para diagnóstico e reprodución\nO Real Decreto aprobado esta semana polo Consello de Ministros simplifica e perfecciona os procedementos de autorización e inscrición do material reprodutivo e introduce novidades relativas á administración electrónica\nCampo Galego 01/10/2020 10:06 a.m.\nO Consello de Ministros aprobou este martes o Real Decreto polo que se regulan os produtos zoosanitarios de reactivos de diagnóstico de uso veterinario, os sistemas de control de parámetros fisiolóxicos en animais e os produtos destinados ao mantemento do material reprodutivo animal.\nO obxectivo é regular, simplificar e perfeccionar os procedementos de autorización e inscrición dos produtos zoosanitarios e introducir novidades relativas á administración electrónica. Todo iso en desenvolvemento da Lei 8/2003, do 24 de abril, de sanidade animal, sobre a autorización, inscrición, comercialización e uso dos produtos zoosanitarios.\nOs produtos de hixiene animal e destinados ao manexo dos animais non necesitan inscrición no rexistro xa que non se consideran produtos zoosanitarios\nAsí, cámbiase a denominación do rexistro, que pasa a chamarse Rexistro de Entidades e Produtos Zoosanitarios. Só se inscribirán nel, mediante declaración responsable, os produtos destinados ao mantemento do material reprodutivo animal. Non será necesaria a inscrición do material e utensilios de manexo do gando, así como os produtos de hixiene dos animais, que non se consideran produtos zoosanitarios. Si, en cambio, os sistemas de control de parámetros fisiolóxicos en animais e as entidades titulares dos mesmos. Os reactivos diagnósticos tamén deberán ser autorizados de forma previa á súa comercialización.\nLiberalización de determinados produtos\nPor outra banda, o real decreto detalla os distintos procedementos e modelos de solicitude ou declaración responsable co dobre obxectivo de adecualos á nova aplicación informática deseñada e de facilitar a xestión da información que debe ser recompilada polos interesados á hora de realizar as súas comunicacións coa Administración.\nO texto inclúe tamén definicións máis pormenorizadas con respecto ao rexistro e as actividades comprendidas nel; indica a información para conter no envasado e etiquetaxe dos produtos; prevé actuacións de inspección e control por parte da Dirección Xeral de Sanidade da Produción Agraria; e inclúe unha cláusula de recoñecemento mutuo para mercadorías comercializadas legalmente noutro Estado membro da UE. Esta cláusula supón a liberalización dalgúns produtos que, por tanto, non están suxeitos ao abono de taxa algunha.


Os veciños tachan de "conflictiva" á muller que agrediu a sua nai de 90 anos en Meira\nVivenda en Meira na que se produciu a agresión. CRTVG\nA muller, segundo testemuñas, tirou polas escaleiras á súa proxenitora, quen sufriu traumatismos\n"É unha muller conflictiva", relatan os vecinos da sexaxenaria que agrediu en Meira a súa nai de 90 anos. Tira lixo á rúa, molla os nenos e insulta a quen pasan por preto da vivenda de aluguer na que reside desde hai uns meses.\nA Garda Civil detivo na madrugada do luns ao martes a unha veciña de Meira, que responde as iniciais A.I.P.R., por agredir presuntamente á súa nai. A vítima, de 90 anos, sufriu diversas feridas e tivo que ser trasladada ao hospital Lucus Augusti, onde este martes permanecía aínda ingresada.\nA central de urxencias do 112 Galicia recibiu ao redor das 00.30 horas do martes unha chamada dun particular que alertaba de que unha muller pedía auxilio desde o exterior dunha das vivendas do barrio da Pena. Mobilizouse entón á agrupación de voluntarios de Protección Civil da localidade e á Garda Civil, que se encargaron de abrir dilixencias por un presunto delito de malos tratos no ámbito familiar.\nSegundo testemuñas presenciais, cando os axentes se acudiron no lugar atopáronse á nonaxenaria fóra da casa, pero dentro do perímetro da leira, cun forte golpe na cabeza e con maletas e outros vultos rodeándoa.\nA vítima sofre un traumatismo cranioencefálico, ademais dunha posible fractura nun dedo e de diversas erosións en cóbados, xeonllos e nocellos\nA anciá, que apenas ten mobilidade e axúdase dunha cadeira de rodas para desprazarse, solicitaba de xeito persistente axuda e, ante a imposibilidade de acceder ao interior da leira, e sen resposta da filla —esta atopábase dentro da casa—, os axentes decidiron saltar o valo para prestarlle atención.\nUnha vez que accederon a ela, e coa ambulancia xa presente no lugar, a muller foi trasladada primeiro ao momento de Atención Continuada (PAC) de Meira e, posteriormente, ao Hula, onde se recupera de diversas lesións causadas despois de que a súa filla a empuxase presuntamente polas escaleiras, segundo aseguraron algúns veciños.\nFroito da forte caída, a vítima sofre un traumatismo cranioencefálico, ademais dunha posible fractura nun dedo e de diversas erosións en cóbados, xeonllos e nocellos.\n"Dende que chegou houbo berros e máis berros entre elas", relatan algúns veciños\nUnha vez que lograron atender e estabilizar á muller, os axentes procederon á detención de A.I.P.R., que non se resistiu. Onde si se rebelou foi unha vez que se atopou dentro do vehículo da Garda Civil, onde segundo algunhas testemuñas "púxose histérica".\nA presunta agresora, duns 60 anos, reside desde fai uns cantos meses nunha casa de aluguer no ata agora tranquilo barrio meirego da Pena. A súa nai, en cambio, chegaría hai apenas uns días, tempo suficiente para que os veciños decatásense da mala relación existente entre ambas.\n"Dende que chegou houbo berros e máis berros entre elas", aseguraron algúns deles, que non se mostraron sorprendidos pola actitude da nova inquilina do barrio, á que cualificaron de conflitiva "e violenta". "Como non vai ser se lanzou a súa nai polas escaleiras", analizaron.\nEste episodio non é illado. Desde que A.I.P.R. chegou a Meira os problemas sucedéronse no barrio, que se converteu nun campo de batalla e de intercambio de denuncias entre ela e os seus veciños.\nA práctica totalidade asegura que a muller se dedica a insultalos, gravalos, mollalos, tirarlles lixo diante das súas casas e incluso a encher de cristais a estrada "que di que é privada", uns actos que xa denunciaron.\nUnha moza de 21 anos golpea os servizos de urxencia e a gardas civís\nMillán Salcedo sae da Uci na que ingresou por unha crise epiléptica\nInvestigan se gravaba un vídeo ao volante cando ocorreu o accidente no que morreu o seu fillo\nColisión sen feridos entre un camión e un coche na Rúa Diego Pazos de Sarria\nAs xemelgas Jiménez, alumnas 10\n"Alivio" na familia de Tatiana tras coñecer a sentenza do Supremo\nPechado por descanso do gorrilla\nUn home morre tras saírse da vía e envorcar co seu tractor no Corgo\nOs veciños tachan de "conflictiva" á muller que agrediu a sua nai...\nCotos de Vilalba e Abadín organizan, sen éxito, batidas contra o lobo\nSabela ofrece un pequeno adianto do seu 'single'\nRoupar lembra a Desirée entre globos no día do seu oitavo aniversario\nRedacción / C.A. 15/07/19\n"A miña valoración cambia cada día facéndose máis positiva"\nSilvia Iglesia 15/07/19


ENTROIDO ESCOLAR | vgomez\nUnha das imaxes do desfile do venres pasado (www.galiciasuroeste.info)\nO pasado venres, 29 de febreiro, os esolares volveron saír ás rúas de A Guarda. Digo que volveron, pois había máis dunha década que esto non acontecía. Moitas serían as razóns para este parón de anos, pero eu penso que indepenedentemente dos motivos hai un triúnfo da tradición e da ilusión que poñen rapaces e profes e en resumo toda a comunidade escolar.\nSeguramente, nestes días xa oficais do entroido, veremos disfraces sofisticados, con moito fasto e inversión de moitos caros. Se o entroido dos esolares se caracteriza por algo é pola esencia do mesmo entroido: a emprega de materiais sinxelos (antiguamente eran ropuas vellas e trapos). Nestes traballos predomina a imaxinación, o colorido, ... Pero canto traballo hai detrás, moitas veces pouco valorado! Como se os profesionais que atenden aos nosos fillos fíxeran esto por perder o tempo! Reivindico este traballo, esa dedicación dos profesores. Tamén reivindico a ilusión dos rapaces, e tamén o paio, non tan maioritario, dos pais, que queren recuperar tradicións que eles tiveron.\nEn resumo, os meus parabén a todos os centros polo esforzo. Boto de menos non estar ahí! Eran outros tempos... Só un deseso para o ano próximo: continuar con este entroido de nenos e se é posible que participe tamén o IES.\nSe queredes ver as fotografías do desfile (que publica www.galiciasuroeste.info) só tedes que pinchar en ENTROIDO ESCOLAR 2009\n23/02/2009 10:48. vgomez #. OPINIÓN E COMENTARIO


CRA in English: marzo 2013\nAcaba outro trimestre e colleremos estes días de descanso con ilusión. Traballamos e aprendemos moitas cousas. Algunhas delas se recollen nas carpetas "with our English work" que levamos ás casas. O protagonista da portada non podía ser outro que Easter bunny (coelliño de Pascua). Alegramos a nosa actividade coa súa canción e vimos nas pantallas o que esconden os ovos de pascua "Easter eggs".\nMore things about United Kingdom\nDurante estes días pasados estivemos aprendendo mais cousas de Reino Unido. Recibimos a visita duns "teddies" moi especiais que chegaron directamente desde Londres e traían unhas cartas nas que nos explicaban cal era a súa misión nese país: un "royal guardian", un "beefeater", un garda escocés,...\nLimos entusiasad@s as súas "letters" (cartas) e descubrimos moitas cousas do seu país.\nRealizamos fichas dos "monuments" mais representativos.\nTamén falamos das comidas. Contáronnos que a mais popular é "fish and chips" (peixe rebozado con patacas fritidas) e que hai cadeas e restaurantes que so sirven esta comida.\nPor suposto eleximos unha canción "song" axeitada e recurrimos a unha que algúns xa cantaramos o curso pasado: One, two, three, four, five, once I caught a fish alive. (1,2,3,4,5 unha vez pesquei un peixe). Podédela practicar cos vosos fill@s\nReitero os meus agradecementos ás compañeiras por me prestar un material tan motivador.


coronavirus | Clúster Turismo de Galicia | Páxina 11\nIncremento de aforamentos, permiso para o baño e apertura de piscinas e zonas comúns en hoteis ou do servizo no interior de restaurantes, entre os cambios que traerá a previsible entrada de Galicia na fase 2 a próxima semana\nDe cumprirse as expectativas da Consellería de Sanidade, que vai solicitar o pase do conxunto da comunidade autónoma a fase 2, a próxima semana avanzariamos á segunda fase de desescalada, un cambio de fase que suporía o incremento no número de persoas nas reunións, nos aforamentos dos establecementos de restauración, reapertura de cinemas ou de piscinas ou a celebración de vodas, entre outros aspectos.\nHoteis a un terzo da súa capacidade\nOs hoteis xa abriron as súas portas na fase 1 e na 2 xa estará permitido o uso das zonas comúns, ademais de que os espazos interiores deben ser ventilados dúas horas antes do seu uso. O aforamento estará limitado a un terzo da capacidade habitual deste tipo de instalacións. Cada establecemento deberá determinar os aforamentos dos distintos espazos comúns, así como aqueles lugares nos que se poderán realizar eventos e as condicións máis seguras. As actividades de animación ou clases grupales deberán deseñarse e planificarse cun aforamento máximo de vinte persoas.\nBares sen servizo en barra e ao 40%\nNesta fase permítese o servizo no interior dos establecementos de restauración, con separación entre mesas e aforamento restringuido a un 40%. Non se permite o servizo en barra e deberanse suprimir as tradicionais cartas cos menús, observando o distanciamento social no servizo de mesa e o resto das condicións de servizo que se puxeron en marcha na primeira fase (eliminación de obxectos de uso común como servilleteros, aceiteras, etc.)\nConcertos con 400 espectadores\nEstarán permitidos espectáculos e actos culturais (entre os que se inclúen os desexados concertos e dos que unha gran maioría suspendéronse ou aprazado) cun público de 50 persoas en espazos pechados e de 400 espectadores ao aire libre.\nApertura de centros comerciais e reunións de até 15 persoas\nCo pase á fase 2 as reunións pasarían de 10 a 15 persoas, con paseos e deporte sen restricións de horas aínda que se manterían as franxas horarias nos núcleos de poboación de máis de 10 mil persoas. Os grandes centros comerciais poderán abrir as súas portas na fase 2 limitando o seu aforamento ao 40% e procurando que os clientes manteñan a denominada distancia social. Non se poderá permanecer durante máis tempo do necesario en zonas comúns destas grandes superficies e as persoas de máis de 65 anos terán un horario preferente para realizar as compras que consideren necesarias, a parte de que os aseos familiares e as salas de lactación só poderán ser ocupadas por unha familia ao mesmo tempo.\nCinemas ao 33% de aforamento e butaca asignada\nOs cinemas poderán abrir pero cunha limitación estrita do aforamento ao 33% e con butaca preasignada, unha situación similar á que vivirán os museos xa que se deberán instalar nas súas interior barreiras de protección na área de chegada dos visitantes, a parte de colocar carteis con recomendacións sanitarias en todos os puntos máis visibles. Esta semana tamén se reabren as bibliotecas con actividades de lectura en sala e préstamos e devolución de materiais, que deberán pasar 14 días de corentena tras a entrega.\nRecuperación de actos sociais. Volven as vodas, as misas e increméntanse até 25 familiares en velorios\nOs lugares de culto poderían ampliar o seu aforamento na fase 2 dun terzo até a metade e permitiranse os velorios cun máximo de 25 persoas ademais da persoa que se encargue de celebrar o ritual relixioso. Estará permitida a celebración deste tipo de eventos (a maioría concéntrase no verán aproveitando o bo tempo) cun máximo de 50 invitados en sitios pechados e 100 en espazos abertos.\nApertura de praias e piscinas\nO tránsito e permanencia nas praias, sempre respectando as medidas de seguridade e hixiene, estaría permitido en grupos de máximo 15 persoas que á súa vez terían que distribuírse polos areais de maneira que se respectase a distancia social de polo menos dous metros. Estará permitida a reapertura das piscinas para uso deportivo e recreativo pero cun aforamento máximo do 30% dependendo da capacidade de cada recinto e establecerase unha distancia de seguridade de polo menos dous metros entre os usuarios preferiblemente mediante sinalización no chan. Os vestiarios, duchas ou fontes permanecerán inactivos.\nTurismo activo e congresual\nPermítese a realización de congresos, encontros, reunións de negocio e conferencias en pavillóns de congresos, salgas conferencias, salas multiusos e outros establecementos e instalacións similares. O tope é de 50 asistentes e ínstase a promover a participación non presencial. Na Fase 2 poderanse realizar actividades de turismo activo e de natureza para grupos de até vinte persoas, nas mesmas condicións que as establecidas na anterior Orde.\nPublicado por Clúster en 18 de Maio de 2020\nComo será Galicia en Fase 2?\nIncremento de aforamentos, permiso para o baño e apertura de piscinas e zonas comúns en hoteis ou do servizo no interior de restaurantes, entre os cambios […]\nA OMT cifra a caída de viaxeiros estranxeiros en entre un 60 a un 80%, dependendo do escenario de recuperación\nA Organización Mundial do Turismo esboza tres posibles escenarios de perdas económicas para o sector turístico mundial en función da evolución da crise do coronavirus A […]


Baños con halógenos cadrados ou redondos | Consumer\nBaños con halógenos cadrados ou redondos\nRodear o espello de luces é unha das novidades máis populares, aínda que o máis solicitado son os focos de 100 watios para o teito\nA decoración entra con forza nos aseos, onde a innovación e as novas tendencias marcan novos estilos de iluminación co aforro de enerxía como base da instalación. Para lograr que o baño mostre un estilo máis moderno e elegante, pódese baixar o teito e facer unha canaleta que incorpore un nicho de focos, co que se logrará unha maior intensidade de luz indirecta.\nO baño é un dos espazos da casa que mellor iluminación debe ter. Aínda que se estea pouco tempo nesta estancia ao cabo do día, non hai que esquecer que unha correcta iluminación evitará levar máis maquillaxe do desexado ou un afeitado inacabado. Ademais da utilidade e comodidade, cada vez valórase máis a creación dun deseño acorde co resto da vivenda, marcando tendencias. Así,\n“os copetes redondos pasaron á historia”, apunta María José Rodríguez Bujan, decoradora. Hoxe en día e segundo as última tendencias, as máis solicitadas, son as luces halógenas de 100 watios, as que mellor iluminación proporcionan en cuartos de baños e aseos. “Proporcionan unha luz máis branca, máis clara e ademais consomen pouco”, en contraposición coas lámpadas incandescentes de toda a vida, que son máis baratas na compra, pero que logo consomen en maior medida e cuxa duración de vida é dun mil horas, explican desde Arinsama, Arquitectura Interior.\nAs últimas tendencias deixaron ao carón as cores de toda a vida, como eran o dourado e o branco. Na actualidade a decoradora María José Rodríguez defende que quen queira estar á moda debe instalar apliques cadrados ou redondos que son os que máis se venden e en acabados modernos como o mate, niquel-satinado ou cromo-brillo.\nUnha das cousas que máis solicita a persoa que está a decorar a súa casa ou que quere cambiar de baño é o espello con iluminación, “halógenos que saen do espello cromado e con brillo”, comenta. Para un baño de dimensións normais ou mesmo tirando a pequeno, valería con instalar “tres focos halógenos redondos no teito e crear un punto de luz no espello para que proporcione unha luz directa, moi útil para aplicarse a maquillaxe ou afeitarse”.\nBordear o espello con luces\nRodear o espello de luces é unha das novidades máis populares. Para logar que o baño pareza novo podemos valernos da súa iluminación. Basta con baixar o teito e facer unha canaleta mediante un nicho que estará envolvido de focos, co que se logrará unha maior intensidade de luz indirecta. E é que as tendencias cambiaron, xa non levan os aseos brancos e azulexos discretos: o cuarto de baño converteuse nun dos lugares da casa onde se pode deixar correr a imaxinación e onde o deseño chegou con paredes de cores, mestura de azulexos ou mesmo alicatados, en combinación coas luces.\nSensor de presenza\nO baño, do mesmo xeito que a cociña, ten a súa propia protección eléctrica e unha instalación separada do resto da vivenda. Unha das opcións para regular a iluminación do habitáculo pasa por instalar un sensor de presenza ou un volumétrico, segundo comenta Gorka Sánchez da empresa Gorali que, “a través dunha cédula fotovoltaica de presenza detecta cando a persoa entra na habitación”, mesmo existe a posibilidade de reducir o campo de localización, xa que o sensor véndese cun adhesivo para poder reducir os 360 graos que nun principio e sen limitacións detectará.\nPara que a luz apáguese soa e afórrese enerxía, pódese instalar xunto ao sensor un temporizador no que se estipule o tempo que se quere que a luz estea a funcionar. Se se opta polo tradicional e leva a cabo unha instalación sen elementos tan innovadores como os sensores de movemento, terase que pór un interruptor ou un pulsador no baño que axude a dar a luz. Co pulsador, a instalación apagarase soa, pasado o tempo prefijado.\nbaño espello Iluminación-gl luces-gl redondos rodear


A alimentación – CETMo\nNa casa existía un abastecemento artesanal e poucas cousas mercábanse no comercio, como o sucre ou o aceite.\nPara a economía dunha familia galega había dous productos moi importantes: o pan e o porco. A comida era abundante en graxas porque moitas veces aproveitábase o touciño pois os xamóns tiñan que venderse. O aceite tiña pouca entrada xa que co “pingo” ou manteiga de porco facíase a comida. As patacas, as fabas e o pan eran a base da alimentación.\nO porco era o animal que abastecía de carne na case súa totalidade. Despois de criado, polos primeiros do Nadal facíanse os preparativos para a matanza. Mércase o sal para salgar as carnes, o pemento doce e picante para os chourizos e as tripas. O momento da matanza é un día de festa aínda que supón moito traballo, inda máis para as mulleres. Na véspera os porcos non comen.\nPola mañanciña cedo xúntanse tres ou catro homes para suxeitar o porco sobre o banco. Tombado o matachín crávalle na gorxa o coitelo ata o corazón. Unha muller recolle nun caldeiro o sangue e remexe cun pao para que non encalle; este sangue sirve para as filloas. Morto e desangrado quéimase o pelo cuns fachóns de palla ardendo. Logo lávaselle a pel cunhas pedras e auga ben quente. Logo cólgase o porco dunha trabe da palleira. Entre as dúas patas traseiras, ponse un palitroque para que a abertura do ventre sexa máis doada. Aberto o porco, saen as tripas que son lavadas polas mulleres. Tarefa dura polo frío do inverno. Logo sácanselle os riles, o fígado, o estómago e a vexiga que sirve para a salmoira.\nOs porcos quedan colgados un día para que se aireen e arrefríen. O segundo é o día grande cando se baixa o porco para cortalo e amañalo para o salgadoiro. No fondo do salgadoiro va o touciño, por riba, os untos e logo os xamóns, os lacóns, a cachucha, a soá e outras miudanzas.. Todo ten que quedar ben mergullado no sal e cómpre que o tempo sexa ben frío.\nAs mulleres neste día pican a carne, primeiro a man, logo coa máquina de facer os chourizos. Ben picada, faise a zorza, á que se lle engade sal, ourego, auga, algo de pemento doce e picante e amásase.A zorza facíase nun barreño especial.\nA zorza ou amoado tiña que esperar un día para a faena do embutido na tripa. Para encher os chourizos xúntanse moitas mulleres. Unhas enchen as tripas, outras atan os chourizos e finalmente outras preñen os chourizos en paos para o fumeiro da lareira.Alí se lles da fume para que curen. Unha vez que están ben afumados e secos, gárdanse. As carnes do touciño, xamóns, lacóns.. sácanse do salgadoiro e ponse por uns días ó fume para que sequen e logo gárdanse na adega. Colgan duns ganchos para evitar os ratos.\nCo sangue do porco fanse as filloas. Mesturadas cun pouquiño de fariña e un chisco de leite. Segundo se van fritindo, bótanse nun prato cada unha con moito azucre. é unha comida propia do tempo da matanza. Os ferros para facer as filloas, as olas para bater a manteiga estaban presentes nas lareiras de moitas casas galegas. Nas festas sinaladas chegaban ás aldeas as pulpeiras


artritris: 400 metros\nAnônimo 03/07/2007 20:21\nCoincido plenamente contigo porque a min pasoume o mesmo que a ti, ainda que a min excluyeronme e fixeronlla o meu home, porque as mulleres de 30 a 50 anos non entraban no interes deles. A min mentres tanto dabame a risa, porque ¿Que plan de emerxencia van a aprobar, que poida evacuar a 5000 persoas nunhas horas, e por onde? nin siquera teñen en Mugardos no centro de saúde unha pequena clinica para atender as urxencias, nin posto de bombeiros, pra canto mais. Que non nos conten milongas, o decia o xefe de bombeiros de Ferrol, e imposible evacuar en tan pouco tempo tanta xente, se reganosa estoupa, xa iremos protestar despois aí arriba, que seguro chegamos axiña.\nAngel 04/07/2007 22:47\nTodo esto e un conto, ¿como carallo van saber os veciños dun plan que ainda se conoceu onte? nos manipulan e nos seguiran manipulando, o que queren e que a xente que vive mais cerca da planta se entere o antes posible de que xa hay un plan de emerxencia exterior e poñer a planta a funcionar de forma definitia antes de agosto.\nartritris 05/07/2007 00:59\nPara a primeira anónima: pois agora que o dis, tamén me preguntaron pola miña ocupación e os meus estudos. Se engadimos que non valía con ser muller de mediana idade igual buscaban mercar opinións a cambio deses 4000 postos de emprego que ía crear a planta. Ter xa teñen bos comerciales que os ofrecen polo pobo...\nAnônimo 09/07/2007 20:44\nDo tema da enquisa, dicir que a pobre rapaza que preguntaba, xa bastante tiña co que tiña, andar a chamar a tanta xente que a saber cómo reacciona...se a enquisa a montan os propios da Reganosa, pois é lóxico que arrimen a sardiña ó lume...se amontasen os que están en contra, pois suponse que irían as preguntas por outros lados... en fin, nada novo baixo o sol de medianoite...se o fai o CIS i é público, non o van face-las privadas.\nE se Reganosa estoupa, que Deus nos colla confesados...igual que se estoupa unha fragata no Arsenal, ou a refinería da Coruña...\nPero penso que os planos de emerxencia non están para esos casos extremos nos que non se safa nin o apuntador, senón máis ben para outras cousas como escapes de gas, roturas de tubos, incendios, accidentes dos barcos...que si pode dar tempo a evacuar ou curar á xente.\nAngel Pena 11/07/2007 00:09\nangel 11/07/2007 00:12\nPero ¿a quen lle queren comer estes o coco? ¿ para que vale esa enquisa ? para que a xente saiba que xa teñen o plan de emerxencia exterior practicamente aprobado e aquí non pasa nada, pois non señor pasa e moito, un accidente pode pasarlle a calquera pero a bombona do butano mellor fora da casa que dentro, Reganosa non cumple as distancias mínimas coas poboacions nin a saída de emerxencia dos gaseiros así que si non cumple a lei que a paren e a leven para onde cumpla todos os requisitos que a lei lle esixe, que a lei e pa todos igual e todos temos que cumplilas, ¿ que van facer coas case 50 casas que hai na pedreira dentro dos 400mts? ¿ van tiralas todas ? xa postos podíanse tirar as que hai en 2000mts como di a lei ¿ que darían os mugardeses cando en caso de incendio de un buque gaseiro (dios non queira) o fondearan en Santa lucia porque non pode saír da ria?\nEnquisas se podían facer moitas e de moitos tipos.\nAnônimo 11/07/2007 10:27\nNon vos queda nada que protestar, e os de ferrol tampouco amos, isto todo da planta é un despropósito e unha cacicada , pero a xente lle enches a boca de cartos e cala a boca.\nTodos pensan, pero como vai haber un accidente ahí... agardemos que nunca levelos a razón. Iso é o que agardo eu porque como a levemos vai haber unha desgracia.\nUn saudo , eu tamén son da colleita do 1977 , e fun contigo na clase no instituto, si che digo que son dos que fan caamouco.net e que tiñamos un amigo tí e amigo-parente eu común xa sabes quen son.\nXa vexo que estás feito todo un enxebre!..\nAnimo e noraboa por tanta actividade4 en internet.


Imos. – Asociación de veciños de San Cibrán de Ribarteme\nPublicado el 18 junio, 2018 por asociaciondevecinosdesancibranderibarteme\nAs tecnoloxías as veces xogan malas pasadas, e onte escribín un artigo; mais só saliron as fotos. Hoxe a tempo pasado é un bo momento de volver a facelo.\nOnte foi a presentación dun libro que mostra a dor que sofrimos todos os nevenses ese día de outubro.\nCando falaron os fotógrafos non eran capaces de dicir con verbas o sofrimento das xentes que atopaban eses días, a paisaxe que miraban, os ferros retorcidos… a desolación!.\nAs súas fotos, neste libro, ofrecen o que miraban o seu redor. Queren que o acontecido non caia en esquecemento.\nIsto ten que servir para que muden as políticas do monte.\nFoi un acto que homenaxeou a eses voluntarios que con tanto esforzo foron os nosos anxos, eses días de descontrol e dor. Eles levaban auga, comida para os animais, ropa….e ata falaban ca xente maior que pasaran tan terrible experiencia. Escoitaban a un rural que choraba eses días despois pola tarde-noite que pasaran.\nContamos ca presenza do Deputado Xosé Leal, que felicitou o traballo do noso alcalde e como dende o Concello foron capaces de organizar a unha sociedade civil para axudar ás persoas das parroquias de As Neves.\nO acto rematou ca intervención do noso alcalde, que ata permitiuse aplaudir aos presentes polo traballo realizado.\nTransmitiu a necesidade de cambiar as políticas forestales e de enraizar nos más cativos o amor pola natureza, facendo plantacións simbólicas como xestos de implicación co monte e amor ao noso rural.\nTeño unha palabra que levo como bandeira na web desta asociación e que significa a forza que temos ter todos na vida, tamén é a palabra do noso alcalde; eso pode dicirnos a voluntad de esforzo e superación ante os problemas.\nÉ unha voa noticia ter o frente deste Concello unha persoa asi.\nPosted in Blog de LoliEtiquetado Rural, Unión do rural


Blog - Burns de depilación con láser? Nós contámosche a verdade | le Koncept\nqueimaduras de depilación con láser? Nós contámosvos a verdade\nBurns de depilación con láser? Dísmos-lle a verdade\nEste é un dos efectos máis visibles pero menos dolorosos. Elcambio na cor da pel pode ser por hiperpigmentação (escurecemento despois da eliminación do cabelo, a melanina por estimulación) ou Hipopigmentação (aclarado da pel despois da eliminación do cabelo, por unha inhibición na produción de melanina). Aínda que o primeiro problema é reversible, o segundo non é e, por este motivo, debemos evitar e optar polos mellores especialistas para realizar o procedemento.\ninflamación e vermelhidão\nAlgúns de Os efectos secundarios máis comúns son a inflamación e a vermelhidão da pel despois da depilación con láser. Isto ocorre cando a eliminación de cabelo non funciona correctamente e, polo tanto, é mellor asegurarse de continuar en boas mans. Aínda que este efecto secundario acaba por desaparecer da pel, pode crear máis dun malestar.\no efecto paradoxal\nun estraño efecto secundario da depilación con láser e iso é máis notable en As mulleres prodúcense, despois da depilación, no cabelo na zona depilada, que non aparece, pero, con todo, xorde máis fortemente en áreas contiguas. Isto xeralmente ocorre con frecuencia na depilación láser facial, que se realiza moito mellor cando o cabelo é negro e bastante visible.\nAs queimaduras en depilación con láser son un dos perigo común que pode ocorrer e que máis preocupación. Para que isto ocorra, a eliminación do cabelo debe facerse incorrectamente e a pel terá permiso para absorber a enerxía do láser e non o folículo piloso, que é o que debería facelo.\nmoi improbable Riscos\nO cabelo médico corpilario Juan Ruiz Alconero explicou que hai algúns riscos, moi improbables, por algúns casos. Entre eles, a intolerancia aos preparativos que, nalgúns centros, aplícanse antes de realizar a eliminación do cabelo, xa que poden chegar a entrar no sangue. Estes casos extremos e pouco vistos dan nome a algunhas enfermidades, como a metemoglobinemia, producido cando a hemoglobina non pode transportar osíxeno aos tecidos do organismo.\nComo reducir o risco de queimaduras?\na Evite que ocorrese, é importante saber, de forma segura, se é un bo candidato para facer este tipo de depilación. Antes de facer efectivo o tratamento, é ideal para avaliar isto para minimizar o risco, xa que non debe esquecer que é un método relativamente invasivo.\nmentres que xa dixemos, as queimaduras non o son Moi común, é moito máis probable que che ocorra, se tes pel escura. A pel que é máis pigmentada tende a absorber o láser con máis facilidade, xa que a confunde coa cor do cabelo. Pola contra, se ten unha pel clara e cabelos escuros, terá menos posibilidades de ter problemas detrás da eliminación do cabelo con láser.\nTen que dicir que a gran maioría das queimaduras que son producidas por eliminación de cabelo láseres leves e é moi raramente atopar alguén con queimaduras importantes porque este tipo de eliminación de cabelo foi feito.\nCon todo, ten que saber que o segundo factor que pode axudar a minimizar o risco é a elección de onde facer o lugar facer proceso. Se a eliminación de cabelo láser está feita por unha persoa non cualificada ou que non ten moita experiencia, é moito máis probable que a súa pel estea irritada, que queimar ou a súa cor cambie a pel. Por todo isto, recomendamos que asegúrese de saber ben en que mans están deixando a súa pel.\nTeña en conta que as regras para acreditar os técnicos responsables da realización de cabelo láser, polo momento , non son excesivamente por diante do noso país e, polo tanto, é responsabilidade dos pacientes que utilicen os seus criterios para elixir a eliminación do cabelo e persoal que realizará o tratamento.\nA conta de prezo\nÁs veces, os prezos dalgúns centros poden parecer demasiado bos para ser verdadeiros. De feito, nalgúns casos, é mellor buscar algúns medios de financiamento que lle permitan alcanzar un centro médico garantido e de boa calidade que gastar pouco e executar todos os riscos descritos anteriormente.\no leve As queimaduras son unha consecuencia común do tratamento con láser, especialmente, nas persoas que previamente presentaron sensibilidade á pel. Se este é o teu caso ou se nunca fixeches este tratamento, recomendamos ser cautelosos e tratar de descubrir se a túa pel pode resistila. Do mesmo xeito, non se esqueza de levar en conta o consello que lle dei para evitar problemas futuros tras a depilación con láser :. Unha boa caixa médica e undiagnosis fiable do seu tipo de pel\n← Vida nocturna en Doha, para homes e mulleres\nKolmanskop, Namibia: unha das marabillas do mundo →